8. ΑΝΑΓΚ. ΝΟΜΟΣ υπ’ αριθ. 1346 της 29 Ιουλ./10 Αυγ. 1938 (ΦΕΚ Α΄ 291) Περί τροποποιήσεως και συμπληρώσεως του Α.Ν. 786/1937 «περί ιδιωτικού προσωπικού στρατιωτικής υπηρεσίας», ως ούτος συνεπληρώθη μεταγενεστέρως». Άρθρ.1-6.(Τροποποιούνται τα άρθρ. 2, 3, 5, 7 και 11 του Α.Ν. 786/1937). Άρθρ.7-8.(Αφορώντα τρόπον διορισμού, αντικατεστάθησαν δια των σχετικών διατάξεων του Δημοσιοϋπαλληλικού Κώδικος). Άρθρ.9.-Προς αναπλήρωσιν στρατευομένων μονίμων υπαλλήλων της Στρατιωτικής Υπηρεσίας, εκπληρούντων υποχρέωσιν θητείας προσλαμβάνονται ημερομίσθιοι τοιούτοι εφ’ όσον χρόνον διαρκεί η στράτευσις των πρώτων και επί ημερησία αποζημιώσει ουχί μείζονι της αντιστοιχούσης εις τον ημερήσιον μισθόν των μονίμων του αντιστοίχου βαθμού. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 